Naručitelj: OPĆINA GRAČAC

Vrsta naručitelja: Javni naručitelj

Sjedište: Park sv. Jurja 1, 23 440 Gračac

OIB: 46944306133

KLASA: UP/I-406-01/17-01/4

URBROJ: 2198/31-01-17-11

Gračac, 08.09.2017. godine

Općina Gračac, Park sv. Jurja 1, 23440 Gračac, OIB: 46944306133, Naručitelj, na temelju odredbi članka 303, a sukladno članku 298. stavak 1. točka 2. Zakona o javnoj nabavi (NN 320/16), donosi

**ODLUKU O PONIŠTENJU**

Kojom se poništava postupak nabave Izgradnja mrtvačnice.

**O b r a z l o ž e n j e**

Podaci o postupku nabave:

* predmet nabave: Izgradnja mrtvačnice
* otvoreni postupak javne nabave sukladno članku 85. i članak 86. stavak 1. Zakona o javnoj nabavi
* evidencijski broj nabave: 4-2017-EMV
* procijenjena vrijednost nabave: 714.800,00 kuna bez PDV
* rok mirovanja iznosi sukladno članku 306. Zakona o javnoj nabavi (15) petnaest dana od dostave ove Odluke svakom ponuditelju.

U predmetnom postupku nabave do krajnjeg roka za dostavu ponuda do 30.08.2017. do 12:00 sati, zaprimljene su dvije (2) ponude, ponuditelja kako slijedi:

1. Geoistraživanje d.o.o., Krajiška 36, 10000, Zagreb, OIB: 39424876058,
2. Kulić - Invest d. o. o., Zalužje 17, 32100, Vinkovci, OIB: 99153700766

Ponuda ponuditelja Geoistraživanje d.o.o., Krajiška 36, 10000, Zagreb, OIB: 39424876058 odbija se zbog toga što ne ispunjava zahtjeve i uvjete vezane uz predmet nabave i tehničke

specifikacije te ostale zahtjeve, uvjete i kriterije utvrđene u obavijesti o nadmetanju te nije sukladna dokumentaciji o nabavi odnosno, dostavljena ponuda gospodarskog subjekta Geoistraživanje d.o.o., Krajiška 36, 10000, Zagreb, OIB: 39424876058, ne ispunjava ostale zahtjeve, uvjete i kriterije utvrđene u obavijesti o nadmetanju i dokumentaciji o nabavi te se dostavljeni troškovnik ne odnosi na predmet nabave „Izgradnja mrtvačnice“ nego se odnosi na predmet nabave: Izrada istražno- eksploatacijskog zdenca ZB-6 na vodocrpilištu Gaza I u Karlovcu“ za naručitelja: „Vodovod i kanalizacija d.o.o. Karlovac“, odnosno nije relevantna za ugovor o javnoj nabavi te bez značajnih izmjena ne može zadovoljiti potrebe i zahtjeve naručitelja propisane dokumentacijom o nabavi, odnosno ne ispunjava uvjete za kvalitativni odabir gospodarskog subjekta, a sve sukladno čl. 295. Zakona o javnoj nabavi, zbog čega se ponuda se odbija kao neprikladna, nepravilna i neprihvatljiva ponuda.

Ponuda ponuditelja Kulić - Invest d. o. o., Zalužje 17, 32100, Vinkovci, OIB: 99153700766, odbija se zbog toga što cijena ponude ponuditelja Kulić - Invest d.o.o., prelazi planirana odnosno osigurana novčana sredstva naručitelja za nabavu te se **odbija kao neprihvatljiva ponuda.**

Detaljni razlozi odbijanja ponuda navedeni su u Zapisniku o pregledu i ocjeni ponuda koji se dostavlja uz ovu Odluku.

Naručitelj je u postupku pregleda i ocjene ponuda da nakon odbijanja nije preostala niti jedna valjana ponuda te je sukladno članku 298. Stavku 1. Točki 8. Zakona o javnoj nabavi odlučio kao u izreci ove Odluke.

**Pouka o pravnom lijeku:**

Protiv ove Odluke može se suladno članku 405. Zakona o javnoj nabavi izjaviti Državnoj komisiji za kontrolu postupaka javne nabave (u daljnjem tekstu: Državna komisija) Zagreb, Koturaška cesta 43/IV, u roku od petnaest (15) dana od dana primitka ove odluke. Žalba mora sadržavati najmanje podatke navedene u članku 420. Zakona o javnoj nabavi, a dostavlja se neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH ako su za to ostvareni obostrani uvjeti. Žalitelj je obvezan primjerak žalbe u roku za žalbu dostaviti naručitelju.

 OPĆINSKA NAČELNICA:

 Nataša Turbić, prof.

Prilog: Zapisnik o pregledu i ocjeni ponuda

Dostaviti:

1. Geoistraživanje d.o.o., Krajiška 36, 10000, Zagreb
2. Kulić - Invest d. o. o., Zalužje 17, 32100, Vinkovci
3. EOJN RH- javna objava
4. Pismohrana- ovdje